EkBass/fiwiki-20250220-pages-articles huggingface dataset:
Michael Vick

Michael Dwayne Vick (s. 26. kesäkuuta 1980, Newport News, Virginia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Vick oli ensimmäinen valinta NFL:n vuoden 2001 varaustilaisuudessa. Vick tunnetaan parhaiten pelinrakentajalle poikkeuksellisesta nopeudestaan, ja hän myös on yksi harvoista vasenkätisistä NFL-pelinrakentajista. == NFL-ura == === Atlanta Falcons === Virginia Techin yliopistossa pelannut Vick oli maan parhaan yliopistopelaajan maineessa ennen vuoden 2001 varaustilaisuutta. Ensimmäista varausvuoroa halussa pitänyt San Diego Chargers oli sekä pelinrakentajan että keskushyökkääjän tarpeessa, ja vaihtoi vuoroa Vickin ensimmäisenä varanneen Atlanta Falconsin kanssa, saaden Atlantan viidennen varausvuoron, jolla joukkue varasi tulevan tähtijuoksijan LaDainian Tomlinsonin, lisäksi kolmannen kierroksen varauksen. Atlantan aikoinaan Vick valittiin NFL:n tähdistöotteluun Pro Bowliin kaksi kertaa, kausilla 2002 sekä 2004. Vick pelasi myös Pro Bowlissa vuonna 2006. Vick oli myös vuoden 2011 Pro Bowlissa ja valittiin kauden 2010-2011 Comeback -pelaajaksi. Joulukuussa 2007 Vick tuomittiin kahden vuoden ehdottomaan vankeusrangaistukseen laittoman koiratappeluringin ylläpitämisestä. Vapauduttuaan vuoden ja yhdeksän kuukauden jälkeen Vick oli vapaa palaamaan kentille, mutta Falcons ei halunnut ottaa häntä takaisin. Yksikään joukkue ei myöskään ollut halukas hankkimaan Vickiä vaihtokaupalla, joten Falcons vapautti hänet sopimuksestaan. === Philadelphia Eagles === Vickin uudeksi osoitteeksi tuli Philadelphia Eagles, jonka kanssa Vick teki yksivuotisen sopimuksen yhden vuoden optiolla. Eaglesissa hän aloitti varamiehenä Donovan McNabbin takana, mutta kauden 2009 päättyessä Eagles myi McNabbin divisioonavastustaja Washington Redskinsille. Näin ollen taistelu Eaglesin aloittajan paikasta jäi Vickin ja edellisen vuoden kolmannen pelinrakentajan Kevin Kolbin väliseksi. Kauden 2010 ensimmäisessä ottelussa Green Bay Packersia vastaan Eaglesin pelinrakentajana aloitti Kevin Kolb, mutta tämän saatua hieman ennen puoliaikaa aivotärähdyksen, kentälle asettui Vick. Hänen erinomaisten esitystensä ansiosta Eaglesin päävalmentaja Andy Reid nimesi 21. syyskuuta Vickin Eaglesin aloittavaksi pelinrakentajaksi loppukaudelle, vaikka Kolb aloittikin yhdessä ottelussa Vickin oltua sivussa kylkivamman vuoksi. === New York Jets === Vick allekirjoitti yksivuotisen ja viiden miljoonan dollarin arvoisen sopimuksen Jetsien kanssa 21. maaliskuuta 2014. === Pittsburgh Steelers === Vick allekirjoitti kaksivuotisen sopimuksen Pittsburgh Steelersin Kanssa elokuussa vuonna 2015. Steelersissä hän tosin on vain varapelinrakentaja, mutta hän tosin aloitti kolme ottelua, kun Ben Roethlisberger loukkaantui, mutta kolmannessa aloituksessaan hän sai aivotärähdyksen ja Landry Jones tuli kentälle. == Muuta == Vick esiintyi EA Sportsin suositun Madden NFL -pelisarjan vuoden 2004 version kannessa. == Lähteet == == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1980 syntyneet Luokka:Elävät henkilöt
Fabulous Disaster

Fabulous Disaster on yhdysvaltalaisen thrash metal -yhtye Exoduksen kolmas studioalbumi, joka on julkaistu vuonna 1988. ==Kappalelista== # # # #(War- cover) # # # # # #(AC/DC-cover) == Kokoonpano == * Steve Souza - laulu * Gary Holt - kitara * Rick Hunolt - kitara * Rob Mckillop - basso * Tom Hunting - rummut * Dov Christopher - laulu kappaleessa 1, huulharppu kappaleessa 5 * Brian Mantilla – lyömäsoittmet kappaleessa 4 == Aiheesta muualla == * Fabulous Disaster discogs.com -sivustolla * Luokka:Exoduksen albumit Luokka:Vuoden 1988 albumit
Punakha (piirikunta)

Punakha on yksi Bhutanin 20 piirikunnasta (dzongkhag). Se sijaitsee maan pohjoisosassa. Punakhan piirikunnan pinta-ala on 922 neliökilometriä, ja pääkaupunki Punakha.Bhutan Districts Citypopulation Piirikunnan asukasluku vuoden 2017 väestönlaskennan mukaan on 28 740. Punakha sijaitsee lähempänä merenpintaa kuin monet muut Bhutanin piirikunnat, vain noin 1 250 metriä merenpinnasta. Sen ilmasto on subtrooppinen, siellä kasvaa kaktuksia, mandariineja ja banaaneita, ja useimmista viljoista saadaan kaksi satoa vuodessa. Punakhan dzong oli aiemmin Bhutanin talvipääkaupunki, ja hovi siirtyy sinne edelleen talvikuukausiksi maan varsinaisesta pääkaupungista Thimphusta, joka sijaitsee ylempänä vuoristossa. Varsinainen piirikunnan pääkaupunki on kuitenkin siirretty jonkun matkan päähän vanhasta linnavuoresta.Punakha and Wangdue Wind Horse Tours == Lähteet == == Aiheesta muualla == Luokka:Bhutanin piirikunnat
Thimphu (piirikunta)

Thimphu on yksi Bhutanin 20 piirikunnasta (dzongkhag). Se sijaitsee maan luoteisosassa. Thimphun piirikunnan pinta-ala on 1 843 neliökilometriä, ja pääkaupunki Thimphu.Bhutan Districts Citypopulation Piirikunnan asukasluku vuoden 2017 väestönlaskennan mukaan on 138 736\. Pääkaupungissa Thimphussa heistä asui 114 551. == Lähteet == Luokka:Bhutanin piirikunnat
Savoia-Marchetti SM.79

Savoia-Marchetti SM.79 Sparviero (varpushaukka) oli kolmimoottorinen, puu- ja metallirakenteinen italialainen pommikone toisessa maailmansodassa.Angelucci, Enzo ja Paolo Matricardi. World Aircraft: World War II, 1978 Alun perin kone suunniteltiin nopeaksi matkustajalentokoneeksi, ja sitä pidettiin jonkin aikaa maailman nopeimpana keskiraskaana pommikoneena.Arena, Nino Alberto Borgiotti ja Cesare Gori. Savoia Marchetti SM 79 Sparviero , 1994. Konetyypin huippunopeus oli 430 km/h. SM.79 tuli palvelukseen Espanjan sisällissodassa ja oli sodan kuluessa käytössä kaikilla rintamilla. Se tuli tunnetuksi ja saavutti useita onnistumisia erityisesti torpedopommittajana Välimerellä. Se oli helppo tunnistaa omalaatuisen muotonsa takia. Miehistö antoi koneelle lempinimen Gobbo Maledetto ("kirottu kyttyräselkä").Savoia-Marchetti SM.79 entry on The Aviation History On-Line Museum website SM.79 oli eniten valmistettu italialainen pommikone toisessa maailmansodassa. Niitä rakennettiin 1 300 kappaletta, ja konetyyppi pysyi käytössä Italiassa vuoteen 1952 saakka.Mondey, David. The Hamlyn Concise Guide to Axis Aircraft of World War II. New York: Bounty Books, 2006. ISBN 0-753714-60-4. (s.236-240) ==Lähteet== Luokka:Italialaiset pommikoneet Luokka:Savoia-Marchettin ilma- alukset‎
Trevor Donovan

Trevor Donovan (s. 11. lokakuuta 1978 Mammoth Lake, Kalifornia, syntymänimeltään Trevor Donovan Neubauer) on yhdysvaltalainen näyttelijä. Donovanilla oli lyhyt rooli amerikkalaisessa saippuasarjassa Päivien viemää. Vuonna 2009 hänellä oli pienempi rooli scifielokuvassa Surrogates – sijaisrobotit. Trevor Donovan kiinnittyi sarjaan 90210, joka on 90-luvun Beverly Hills 90210 -sarjan uudempi versio, Teddy Montgomeryn rooliin 8. syyskuuta 2009. Sarjan kolmannella kaudella roolihahmo Teddy tajuaa olevansa homoseksuaali. == Aiheesta muualla == * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Ton Koopman

Antonius Gerhardus Michael (Ton) Koopman (s. 2. lokakuuta 1944 Zwolle) on alankomaalainen kapellimestari, cembalisti ja urkuri. Hän johtaa omaa Amsterdamin barokkiorkesteriaan ja -kuoroaan ja on toiminut myös Alankomaiden radion kamariorkesterin pääkapellimestarina sekä johtanut vierailevana kapellimestarina muun muassa Wienin sinfoniaorkesteria.Bach-Cantatas.com: Ton Koopman (Conductor, Harpsichord, Organ). Vuosina 1994–2004 Koopman esitti ja levytti kaikki Bachin kantaatit. Hän rekonstruoi niiden kantaattien puuttuvat osat, jotka ovat osaksi kadonneet. Projekti toi Koopmanille useita palkintoja, kuten Deutsche Schallplattenpreisin. Vuonna 2005 Koopman alkoi levyttää Dietrich Buxtehuden tuotantoa (urku- ja cembaloteoksia, kantaatteja ja kamarimusiikkia). Kesäkuussa 2006 hän sai Leipzigin kaupungin Bach-mitalin. Koopman sai vuonna 2000 kunniatohtorin arvon Utrechtin yliopistosta, ja vuonna 2003 hänestä tuli Alankomaiden Leijonan ritarikunnan ritari. Vuonna 2004 hänet nimitettiin musiikkitieteen professoriksi Leidenin yliopistoon; hän on työskennellyt myös cembalonsoiton professorina Haagin kuninkaallisessa konservatoriossa ja päässyt Lontoon Royal Academy of Musicin kunniajäseneksi. Hän on levyttänyt eri levy-yhtiöille, kuten Eratolle, Teldecille, Sonylle, Philipsille ja Deutsche Grammophonille; vuonna 2003 hän perusti oman Antoine Marchand -levymerkkinsä.The International Bach Chamber Music Festival. — Koopman on vieraillut useasti Suomessa vuodesta 1981 lähtien. == Lähteet == == Aiheesta muualla == * Viralliset sivut , Luokka:Alankomaalaiset kapellimestarit Luokka:Alankomaalaiset cembalistit Luokka:Alankomaalaiset urkurit Luokka:Vuonna 1944 syntyneet Luokka:Elävät henkilöt
NW D

NW D oli itävaltaunkarilaisen Nesselsdorfer Wagenbaun vuosina 1904–1905 valmistama henkilöauto. Autoja valmistettiin kaikkiaan 12 kappaletta. Yrityksen autonvalmistus ei ollut tuolloin kovin laajamittaista, sillä vuonna 1903 valmistettiin kaiken kaikkiaan 19 autoa ja seuraavana vuonna kokonaisvalmistusmäärä oli vain 12. == Teknisiä tietoja == Voimanlähteenä oli pitkittäin asennettu nelisylinterinen, vesijäähdytteinen sivuventtiilinen bokserimoottori, jossa oli Boschin valmistama magneettosytytys. Voima välittyi moottorilta kartiokytkimen kautta nelivaihteiseen vaihteistoon. Moottori oli sijoitettu auton keskelle. Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarru vaikutti takapyörillä olleisiin rumpujarruihin, seisontajarruna oli pantajarru, joka vaikutti voimansiirtoon. Polttoainetankin tilavuus oli 48 litraa. Korimalleina oli joko täysin avonainen tai niin sanotulla amerikkalaisella katolla varustettu malli. Muilta osin autot eivät olleet kovin hyvin säältä suojattuja, sillä niistä puuttui muun muassa tuulilasi ja ovet. Autossa oli joko kaksi tai kolme karbidilamppua. == Ominaisuuksia == Auton huippunopeus oli 50 km/h. Hyvän jousituksensa ansiosta se tarjosi aikakautensa mittapuun mukaan mukavaa matkantekoa, vaikka painonjakauma ei ollut ajo-ominaisuuksien kannalta paras mahdollinen. Vientimarkkinoilla autoa myytiin nimellä Roi De Belge (Belgian kuningas). == Lähteet == Nw D
Maicon Pereira Roque

Maicon Pereira Roque, yleensä vain Maicon (s. 14. syyskuuta 1988 São Paulo, Brasilia) on brasilialainen jalkapalloilija. Hän edustaa brasilialaista São Pauloa ja on pelipaikaltaan keskuspuolustaja. == Seurajoukkueura == Maicon aloitti ammattilaisuransa Cruzeirosta, josta hän siirtyi vuoden 2008 tammikuussa Cabofrienseen. Kaudeksi 2008–2009 hän siirtyi portugalilaisseura Nacionaliin. Hän vakiinnutti nopeasti paikkansa joukkueen avauskokoonpanossa ja kuului läpi kauden sen luottopelaajistoon. Joukkue sijoittui kauden päätteeksi neljänneksi ja pääsi täten karsimaan paikasta seuraavan kauden 2009–2010 Eurooppa-liigaan. 4\. kesäkuuta 2009 Maicon teki viisivuotisen sopimuksen portugalilaisjätti Porton kanssa. == Aiheesta muualla == * Maiconin esittely ja tilastot Zerozero.com-sivustolla Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
István Szondy

István Szondy (29. joulukuuta 1925 Berettyóújfalu, Hajdú-Bihar – 31. toukokuuta 2017) oli unkarilainen urheilija, joka edusti maataan kolmissa perättäisissä kesäolympialaisissa (1948–1956) nykyaikaisessa viisiottelussa ja ratsastuksessa.István Szondy Biography and Olympic Results Lontoossa 1948 Szondy kilpaili nykyaikaisessa viisiottelussa yksilökilpailussa ja sijoittui kahdeksanneksitoista. Helsingissä 1952 hän osallistui sekä yksilö- että joukkuekilpailuun saaden ensin mainitussa pronssia ja jälkimmäisessä kultamitalin. Vuonna 1956 hän osallistui sekä esteratsastukseen että joukkue- esteratsastukseen mutta ei yltänyt kummassakaan mitaleille. == Lähteet == Luokka:Unkarilaiset nykyaikaiset viisiottelijat Luokka:Unkarilaiset esteratsastajat Luokka:Unkarilaiset olympiavoittajat Luokka:Vuonna 1925 syntyneet Luokka:Vuonna 2017 kuolleet
Sophia Castello

Sophia Castello (oik. Rubi Trevino, s. 8. huhtikuuta 1978 Guadalajara, Jalisco) on meksikolainen pornonäyttelijä. Hän aloitti esiintymisensä 27-vuotiaana ja huomioitiin vuonna 2007 AVN-ehdokkuudella elokuvasta Big Phat Wet Ass Orgy 2. ==Valikoituja elokuvia== *Lusting for Latinas (2005) *She Got Ass 11 (2006) *Latin Mayhem (2007) *3-Way Booty Call (2008) *Phuck Girl 1 (2009) ==Lähteet== ==Aiheesta muualla== * * Luokka:Meksikolaiset pornonäyttelijät Luokka:Vuonna 1978 syntyneet Luokka:Elävät henkilöt
Tatu Kosonen

thumb|300px|Tatu Kosonen Viipurissa 23.7.2010Tatu Kosonen (4. syyskuuta 1978 – 22. huhtikuuta 2022 Lappeenranta) oli lappeenrantalainen ohjelmoija,Linkedin: Tatu Kosonen valokuvaaja ja jazzmuusikkoJyväskylä Big Band suomenmestariksi . Tatu Kosonen oli Kaakkois-Suomen Valokuvakeskuksen kunniajäsenUutis-Vuoksi: Valokuvakeskus täytti pyöreitä -historiakatsaus seinällä , sekä sen perustaja ja ensimmäinen puheenjohtaja. Lisäksi Kosonen oli Saimaan Kameraseuran entinen puheenjohtaja; seuran jäsenmäärä nousi Kososen puheenjohtajakaudella (2008–2012) viidestä jäsenestä 220 jäseneen, ja seura tällä perusteella (sillä hetkellä) Suomen toiseksi suurimmaksi kameraseuraksi.YLE: Eteläkarjalainen kameraseura menestyy maailmalla Kosonen on toiminut muun muassa Suomen Kameraseurojen Liiton puheenjohtajana 2005–2009Suomen kameraseurojen liiton puheenjohtajat 1932- , Suomen valokuvajärjestöjen keskusliitto Finnfoton hallituksen jäsenenäKaakkois-Suomen Valokuvakeskuksen historia ja Kaakkois- Suomen taidetoimikunnassa.Alueellisille taidetoimikunnille uudet jäsenet Hän oli myös palkittu valokuvaaja kansainvälisissä valokuvataidenäyttelyissäYLE: Lappeenrantalaisvalokuvaajalle menestystä Serbiassa ja toimi valokuvataidenäyttelyiden tuomarina ja kuraattorina.Etelä-Karjalan valokuvataiteen aluenäyttely 2010 Tatu "Sille" Kosonen soitti saksofonia muun muassa Teatteri ImatrassaTeatterikärpänen: Hiprakkainen esiliina, teatteri Imatra, Lappeenrannan kaupunginteatterissa, Lappeenranta Big BandissaLappeenranta Big Bandin kotisivut Kesän ensimmäinen swing-konsertti Lappeenrannassa , Puhallinorkesteri PyörteessäEstradi kerää varoja CD-levyllä , Axelbandetissa, Rakuunasoittokunnassa, loimaalaisessa Kauppala Big Bandissa ja Imatra Big Bandissä.Tatudo: Soittokeikkojen kuvaamisesta Jazzrytmit: Imatra Big Band ja American Song Book Hän toimi lappeenrantalaisen puhallinmusiikkikoulu Arwon saksofoninsoitonopettajana. Päivätyönään Tatu Kosonen toimi tietokoneohjelmoijana. Hänen harrastuksiaan olivat muun muassa judo ja karate.Lappeenrannan judoseura Kamiza ry:n ryhmät kaudella 2014-2015 Tatu Kosonen oli Lauri Kososen poika ja Kalle Ollilan (s. Kosonen) ja Jussi Kososen sekä Taina Perttilän (s. Kosonen) veli.Tatu Kososen henkilökohtainen Facebook-sivu Sotilasarvoltaan Kosonen oli yliluutnantti. Ylennyksiä Puolustusvoimissa - katso Etelä-Karjalassa ylennettyjen lista ==Lähteet== ==Aiheesta muualla== *Sille Kosonen Youtubessa *Tatu Kososen kotisivut Luokka:Suomalaiset valokuvaajat Luokka:Suomalaiset jazzsaksofonistit Luokka:Vuonna 1978 syntyneet Luokka:Vuonna 2022 kuolleet
Axelbandet

Axelbandet on vuonna 1957 perustettu suomalainen big band, jonka jäsenet ovat Åbo Akademin ja muiden turkulaisten korkeakoulujen opiskelijoita. Axelbandet soittaa useita musiikkityylejä, kuten swingiä, poppia ja funkia. Kokoonpanoltaan se on laajennettu big band, jonka instrumenttivalikoimaan kuuluvat perinteisten big band -soittimien lisäksi myös muun muassa klarinetit, mutta orkesterissa on myös ollut mukana useita muitakin soittimia: mm. haitari, nokkahuilu, viulu ja fagotti. == Diskografia == * * * * * * == Lähteet == Luokka:Akateemiset puhallinorkesterit Luokka:Suomalaiset jazzyhtyeet Luokka:Suomenruotsalaiset yhtyeet
Eija Kourimo

Eija Kourimo (s. 16. syyskuuta 1962 Kiikala) on suomalainen laulaja. Kourimo kilpaili Tangomarkkinoiden 1988 ja 1992 finaalissa. 1990-luvun puolivälistä alkaen hän on levyttänyt myös hengellistä musiikkia. Kourimo asuu Salossa.http://www.tangomarkkinat.fi/historia/ Kourimolla on kaksi poikaa, Riku Rauhaniemi 1983 ja Henrik Illikainen1995, joka on Tiisu-yhtyeen laulaja- lauluntekijä ja kitaristi. ==Diskografia== * Deidren samba (1989) (single) * Älä soita (1990) (single) * Ainutlaatuinen rakkaus (1994) (EP) * Ihana aamu (1996) (EP) * Rakkaus yhdistää (1999) (CD) * Rakkaimmat lauluni (2003) (CD) * Muistojeni joululaulut (2004) (CD) * Tähdet tähdet (2008) (CD) * Et jättää saa (2012) (single) * Toivon käsi (2018) (single) * Määränpää (2018) (single) * Siivin niin valkein (2020) (single) * Laulu tuhansin enkelten (2021) (single) ==Lähteet== ==Aiheesta muualla== * Virallinen kotisivu * Luokka:Suomalaiset laulajat Luokka:vuonna 1962 syntyneet Luokka:Elävät henkilöt
Phuntsholing

Phuntsholing eli Phuentsoling () on Bhutanin toiseksi suurin kaupunki. Se sijaitsee Chukhan piirikunnassa maan eteläosassa Intian vastaisella rajalla. Vuonna 2005 siellä oli noin 20 000 asukasta. Cities and towns Citypopulation Phuntsholingin läpi virtaa Amo Chhu -joki eli Torsa, jonka varrella retkeillään ja kalastetaan.Activities at Phuentsholing Hoiday IQ Kaupunki on vilkas kauppapaikka, johon on noin kuuden tunnin ajomatka Bhutanin pääkaupungista Thimphusta ja ainoalta kansainväliseltä lentoasemalta Parosta. Intian puolelta sinne tulee tie Sikkimistä, Darjeelingistä ja Länsi-Bengalista Bagdogran lentoasemalta, joilta ajomatka kestää 3–6 tuntia.Phunsholing Wind Horse Tours == Lähteet == == Aiheesta muualla == Luokka:Bhutanin kaupungit
Pertti Saurola

Pertti Saurola (s. 10. joulukuuta 1938 Helsinki) on suomalainen lintutieteilijä. __TOC__ Saurola opiskeli eläintiedettä Helsingin yliopistossa ja on oppiarvoltaan filosofian kandidaatti. Vuonna 1974 hänet nimitettiin Helsingin yliopiston eläinmuseon Rengastustoimiston johtajaksi, josta virasta hän jäi eläkkeelle vuonna 2002. Saurola toimi EURINGin eli Euroopan rengastuskeskusten unionin presidenttinä vuosina 1981–1995. Saurola on tutkinut viirupöllön ja lehtopöllön populaatioekologiaa Hämeessä vuodesta 1965 alkaen. Hän on tutkinut ja johtanut Suomen sääksikannan seurantaa vuodesta 1971 lähtien. 2000-luvun alussa aloitetussa sääksien satelliittiseurantahankkeessa Saurola on toiminut aktiivisesti ja on johtanut seurannan tieteellistä toimintaa. Hän on kirjoittanut kymmeniä lintutieteellisiä artikkeleita niin kotimaisiin, erityisesti Linnut-lehteen, kuin ulkomaisiin sarjoihin. Vuonna 2016 Saurola sai muun toimittajakunnan kanssa valtion tiedonjulkistamispalkinnon teoksesta Suomen rengastusatlas I–II. Saurolalle on myönnetty professorin arvonimi. Saurola on laulanut Ylioppilaskunnan Laulajissa (YL) pitkään. Hän on äänialaltaan baritoni. Saurolan puoliso on Helmi Irene Saurola. == Teoksia == * Saurola, Pertti (toim.) 1995: Suomen pöllöt. - Kirjayhtymä Oy. Porvoo. ISBN 951-26-4052-X * Saurola, Pertti ja Koivu, Juhani 1987: Sääksi. Kanta-Hämeen Lintumiehet ry. ISBN 951-99904-2-9. ==Katso myös== * Sääksisäätiö == Lähteet == * ===Viitteet=== Luokka:Suomalaiset ornitologit Luokka:Vuonna 1938 syntyneet Luokka:Elävät henkilöt Luokka:Suomalaiset professorin arvonimen saaneet Luokka:Tiedonjulkistamisen valtionpalkinnon saajat
Padmasambhava

Padmasambhava eli Guru Rinpoche oli buddhalainen ylimys, jonka sanotaan tuoneen Vajrayana-buddhalaisuuden Tiibetiin ja Bhutaniin 700-luvulla.Biographies: Lord Padmasambhava, Embodiment of all the Buddhas Dharma Fellowship Nimi Padmasambhava tarkoittaa "lootuksesta syntynyt". Legendan mukaan Padmasambhava varttui Uddiyanan kuningaskunnassa (nyk. Pakistanin alueella), missä kuningas huomasi hänen pyhyytensä jo, kun hän oli kahdeksanvuotias, ja adoptoi hänet. Valtataisteluiden takia hän joutui lähtemään maanpakoon ja aloitti matkan kohti Kashmiria. Hän seuraili Indusjokea ja löysi suojapaikan Tiibetin alaisesta Baltistanista. Kashmirissa asuessaan Padmasambhava vihkiytyi buddhalaismunkiksi, ja hänestä tuli tantra- joogi. Hän matkusti Nepaliin Kathmandun laaksoon ja eli siellä Lang-le-shon luolassa. Siellä hän koki valaistumisen. Padmasambhava perusti opetuskeskuksia ja laati uskonnollisia kirjoituksia, jotta Vajrayanaa voisi levittää kaikkialle maailmaan. Vuonna 747 Tiibetin kuningas Trisong Detsen kutsui Padmasambhavan Tiibetiin, jossa hän tarinan mukaan karkotti buddhalaisen temppelin rakennustöitä häiritsevät kummitukset ja valvoi sitten temppelin valmistumista vuoteen 749. Padmasambhava kuoli noin vuonna 804. Bhutanissa sijaitseva Tiikerin pesä on tärkeä pyhiinvaelluskohde, sillä Padmasambhavan kerrotaan pyhittäneen paikan ja meditoineen siellä. Padmasambhavaan yhdistetään erityisesti vajra guru -mantra: om ah hum vajra guru Padme siddhi hum. == Kuvia == Tiedosto:Guru - Boudha.jpg|Padmasambhavan patsas Nepalissa. Tiedosto:Bhaisajyaguru (the Medicine Buddha) and Padmasambhava Wellcome L0015305 (cropped).jpg|Padmasambhava kuvattuna Buddhan alla. Tiedosto:Rewalsar-Himachal.jpg|Padmasambhavan patsas Intiassa. == Lähteet == ==Aiheesta muualla== Luokka:Lamat Luokka:Seulonnan keskeiset artikkelit
Sääksisäätiö

Sääksisäätiö on yleishyödyllinen yhteisö, jonka Kanta-Hämeen lintutieteellinen yhdistys ry (BirdLife Kanta-Häme) perusti vuonna 1990 sääksen eli kalasääsken suojeluun. Säätiön peruspääoma koottiin Sääksi-kirjan myyntituloista. Vuonna 2019 säätiö laajensi toimintaansa myös muiden petolintujen suojeluun. Säätiön kotipaikka on Hämeenlinna ja toiminta ulottuu eri puolille maata. == Katso myös == * Pohtiolammen sääksikeskus == Lähteet == *Sääksisäätiö *Pohtiolammen Sääksikeskus Luokka:Suomalaiset säätiöt Luokka:Ornitologia
Suursukeltajat

Suursukeltajat (Dytiscus) ovat vedessä eläviä petokuoriaisia, jotka nimensä mukaisesti viettävät pitkiäkin aikoja veden alla muun muassa saalistamassa. Jos on erityisen lämmin, saattavat suursukeltajat joskus lähteä lentoon etsimään parempia vesistöjä. Suursukeltaja ei siis hengitä vedessä, vaan peitinsiipiensä alle varastoimastaan ilmasta. Sukellusten välissä se täydentää ilmavarastonsa takapäässään olevan hengitysaukon kautta. == Lajeja == Suomessa elää viisi suursukeltajalajia: *Keltalaitasukeltaja (Dytiscus marginalis), pituus: 27–35 mm *Jättisukeltaja (Dytiscus latissimus), pituus: 38–44 mm (rauhoitettu) * Rillisukeltaja (Dytiscus circumcinctus), pituus: 29–36 mm * Pohjansuursukeltaja (Dytiscus lapponicus), pituus: 24–30 mm * Etelänsuursukeltaja (Dytiscus dimidiatus), pituus: 29–39 mm (harvinainen Suomessa) == Toukat == Myös suursukeltajan toukat ovat petoja, ja pystyvät syömään lähes mitä vain sammakonpoikasista kalanpoikasiin, kuten täysikasvuiset kuoriaisetkin. Suursukeltajan toukat syövät myös lajitovereitaan.Toisin kuin aikuisilla, toukilla on kidukset ja ne hengittävät happea niiden avulla.Toukat uivat nopeammin pitkien takajalkojensa avulla. == Lähteet == *http://cc.joensuu.fi/~ehuttune/e_muita_hyonteisia/suursukeltajat.htm *http://koti.mbnet.fi/luontoga/suursuk.htm .Toukat hengittävät niiden kidustensa avulla. === Viitteet === == Aiheesta muualla == *Pekka Valtonen 2007: Sukeltajat *ITIS: Dytiscus Luokka:Petokuoriaiset
Liedon vaakuna

Liedon vaakuna on varsinaissuomalaisen Liedon kaupungin tunnus. Vaakunan aihe viittaa alun perin 1300-luvulla rakennetuksi uskottuun Liedon kirkkoon, joka on nimetty suojeluspyhimyksensä Pyhän Pietarin mukaan. Vaakunan selitys on ”punaisessa kentässä nouseva Pyhä Pietari pidellen oikeassa kädessään avainta ja vasemmassa kirjaa; kaikki kultaa”. Vaakunan on suunnitellut Ahti Hammar, ja Liedon kunnanvaltuusto hyväksyi sen kokouksessaan 4. maaliskuuta 1960. Sisäasiainministeriö vahvisti vaakunan käyttöön 10. lokakuuta samana vuonna. == Lähteet == * * Lieto Vaakuna
Shabdrung Ngawang Namgyal

Shabdrung Ngawang Namgyal (; 1594–1651) oli tiibetiläinen lama ja sotilasjohtaja, joka perusti yhtenäisen Bhutanin valtion. Ngawang Namgyal oli buddhalaisen Drukpa Kagyu -koulukunnan lama, ja lähti Tiibetistä välttääkseen Dalai-laman seuraajien Gelugpa-koulukunnan ylivaltaa. Hän kirjoitutti yhtenäisen lainsäädännön, rauhoitti kilpailevien uskonnollisten koulukuntien välejä ja torjui kolme tiibetiläisten hyökkäystä. Ngawang Namgyalista tuli Shabdrung, maallisen ja hengellisen vallan ylipäällikkö. Ngawang Namgya perusti Bhutaniin dzongien eli linnaluostarien verkoston, joka sekä auttoi kytkemään paikalliset päälliköt osaksi keskushallintoa, että vahvisti maata tiibetiläisten hyökkäyksiä vastaan. == Lähteet == Luokka:Bhutanilaiset henkilöt Luokka:Lamat Luokka:Uskonto Bhutanissa Luokka:Vuonna 1594 syntyneet Luokka:Vuonna 1651 kuolleet
Ivan Derjugin

Ivan Konstantinovitš Derjugin (, 25. marraskuuta 1928 Zmiiv, Harkova, Ukraina – 10. tammikuuta 1996) oli neuvostoliittolainen nykyaikainen viisiottelija. Hän osallistui vuoden 1956 kesäolympialaisissa Melbournessa sekä yksilö- että joukkuekilpailuun. Joukkuekilpailussa hän oli mukana voittamassa kultaa, mutta yksilökilpailussa hän jäi mitaleitta sijoittuen yhdeksänneksi.Ivan Deryugin Biography and Olympic Results | Olympics at Sports-Reference.com Ukrainalainen entinen rytminen kilpavoimistelija Irina Deriugina on Ivan Derjuginin tytär.president.org.ua == Lähteet == Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiavoittajat Luokka:Vuonna 1928 syntyneet Luokka:Vuonna 1996 kuolleet
Pihtiputaan vaakuna

Pihtiputaan vaakuna on Pihtiputaan kunnan tunnus. Vaakunan kilvenjako kuvastaa osaltaan sekä seudun jakoon vesistöjen ja maa-alueiden välillä että sen sijaintiin vanhojen maakuntien keskellä Hämeen, Pohjanmaan ja Savon raja- alueilla. Nuolenkärjet viittaavat muinaisaikojen jahtimiesten eränkäyntiin. Vaakunan selitys on ”hopeaan ja mustaan nelitahkoisen kilven toisessa ja kolmannessa kentässä hopeiset nuolenkärjet.” Vaakunan on suunnitellut Olof Eriksson, ja Pihtiputaan kunnanvaltuusto hyväksyi sen kokouksessaan 28. kesäkuuta 1961. Sisäasiainministeriö vahvisti vaakunan käyttöön 16. lokakuuta samana vuonna. == Lähteet == * * Pihtipudas Vaakuna
Nikolai Tatarinov

Nikolai Matvejevitš Tatarinov ( 14. joulukuuta 1927 Leningrad – 29. toukokuuta 2017 Pietari) oli Neuvostoliittoa edustanut nykyaikainen viisiottelija. Hän osallistui vuoden 1960 kesäolympialaisiin Roomassa; hän oli joukkuekilpailussa mukana saamassa hopeaa ja sijoittui yksilökilpailussa kuudenneksi.Nikolay Tatarinov Biography and Olympic Results | Olympics at Sports-Reference.com == Lähteet == Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiamitalistit Luokka:Vuonna 1927 syntyneet Luokka:Vuonna 2017 kuolleet
Hanno Selg

Hanno Selg (31. toukokuuta 1932 Tartto, Viro – 2. lokakuuta 2019Ушел из жизни пятиборец Ханно Сельг ) oli Neuvostoliittoa edustanut nykyaikainen viisiottelija. Hän kilpaili vuoden 1960 kesäolympialaisissa Roomassa; yksilökilpailussa hän sijoittui kymmenenneksi, mutta joukkueen jäsenenä hän ylsi hopeasijalle.Hanno Selg Biography and Olympic Results | Olympics at Sports-Reference.com Selg voitti yksilökilpailussa Neuvostoliiton-mestaruuden vuonna 1960 ja oli kuusinkertainen Viron-mestari sekä Viron vuoden urheilija 1960.Arhiiv HANNO SELG - Delfi == Lähteet == Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiamitalistit Luokka:Vuonna 1932 syntyneet Luokka:Vuonna 2019 kuolleet
Güstrow (piirikunta)

Güstrow on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Piirikunta rajautui pohjoisessa Bad Doberanin piirikuntaan, koillisessa Nordvorpommernin piirikuntaan, idässä Demminin piirikuntaan, etelässä Müritzin ja Parchimin piirikuntiin, ja lännessä Nordwestmecklenburgin piirikuntaan. Piirikunnan pääkaupunki oli Güstrow. Güstrowin piirikunta lakkautettiin vuonna 2011, ja sen alue kuuluu nykyiseen Rostockin piirikuntaan. == Lähteet == == Aiheesta muualla == * Piirikunnan verkkosivut Luokka:Mecklenburg-Etu-Pommerin lakkautetut piirikunnat
Ferenc Török

Ferenc Török (s. 3. elokuuta 1935) on Unkaria edustanut nykyaikainen viisiottelija. Hän voitti vuoden 1964 kesäolympialaisissa Tokiossa kultamitalin yksilökilpailussa ja sai lisäksi pronssia joukkueen jäsenenä. Vuoden 1968 kesäolympialaisissa Méxicossa hän voitti jälleen kultaa, tällä kertaa joukkuekilpailussa. Nykyaikainen viisiottelija Ottó Török on hänen veljensä. == Lähteet == Luokka:Unkarilaiset nykyaikaiset viisiottelijat Luokka:Unkarilaiset olympiavoittajat Luokka:Unkarilaiset olympiamitalistit Luokka:Vuonna 1935 syntyneet Luokka:Elävät henkilöt
Ottó Török

Ottó Török (s. 1. marraskuuta 1937) on Unkaria edustanut nykyaikainen viisiottelija. Hän osallistui vuoden 1964 kesäolympialaisiin Tokiossa; joukkuekilpailussa hän sai pronssia, mutta yksilökilpailussa hän jäi 26. sijalle. Hän on Ferenc Törökin veli.Ottó Török Biography and Olympic Results | Olympics at Sports-Reference.com == Lähteet == Luokka:Unkarilaiset nykyaikaiset viisiottelijat Luokka:Unkarilaiset olympiamitalistit Luokka:Vuonna 1937 syntyneet Luokka:Elävät henkilöt
Joulubileet Vol 18

Joulubileet Vol 18 on Smurffien 18. studioalbumi. Se julkaistiin 10. marraskuuta 2010 levymerkillä Capitol Records. == Kappaleet == Suluissa alkuperäinen kappale. # # # # # # # # # # # # # # # == Lähteet == == Aiheesta muualla == * Joulubileet Vol 18 discogs.com -sivustolla Luokka:Vuoden 2010 joulualbumit Luokka:Smurffien albumit Luokka:Suomalaiset joulualbumit
Kent North

Ben Grey, taiteilijanimeltään Kent North (27. joulukuuta 1971 – 4. heinäkuuta 2007), oli homopornonäyttelijä, joka työskenteli vuodesta 2004 Hot House Entertainmentille. Hän voitti vuonna 2007 parhaasta sooloesityksestä sekä GayVN- että Grabby-palkinnon. Hän oli myös juontamassa Grabby-palkintojen jakotilaisuutta Chicagossa 2007. North työskenteli aikoinaan Ison-Britannian merivoimissa. Hän kuoli Lontoossa ilmeisen yliannostuksen uhrina, ja useissa lähteissä kuolema mainittiin itsemurhaksi. Hänet otettiin Grabby Awards Wall of Fameen postuumisti 2008. Elokuvia, joissa North nähdään, ovat muiden muassa Communion, Black and Blue ja vuoden 2007 parhaan videon Grabby-palkinnon saanut Justice. == Lähteet == == Aiheesta muualla == * * Kent North Internet Adult Film Databasessa Luokka:Brittiläiset pornonäyttelijät Luokka:Homopornonäyttelijät Luokka:Vuonna 1971 syntyneet Luokka:Vuonna 2007 kuolleet
Cooch Behar

Cooch Behar eli Koch Bihār () on kaupunki Länsi-Bengalin osavaltiossa Intiassa. Vuonna 2001 kaupungissa oli 103 008 asukasta.West Bengali Cities Citypopulation Se oli Koch Biharin ruhtinaskunnan keskuspaikka vuosina 1586–1949. == Lähteet == == Aiheesta muualla == Luokka:Länsi-Bengalin kaupungit
Kaj Leo Johannesen

Kaj Leo Johannesen (s. 28. elokuuta 1964 Streymoy, Färsaaret) on färsaarelainen poliitikko, joka on nykyinen Färsaarten pääministeri ja unionipuolueen puoluejohtaja. Johannesenin pääministerin virkakausi alkoi 26. syyskuuta 2008 Jóannes Eidesgaardin koalitiohallituksen kaaduttua viikkoa aikaisemmin. Johannesen on entinen jalkapalloilija; hän toimi muun muassa maalivahtina Färsaarten jalkapallomaajoukkueessa. ==Lähteet== Luokka:Färsaarelaiset jalkapalloilijat Luokka:Färsaarten pääministerit Luokka:Vuonna 1964 syntyneet Luokka:Elävät henkilöt
Sinkkisulfidi

Sinkkisulfidi (ZnS) on sinkki- ja sulfidi-ionien muodostama epäorgaaninen ioniyhdiste. Ainetta käytetään pääasiassa valkoisena väriaineena. Luonnossa sitä esiintyy sinkkivälkemineraalina. == Ominaisuudet == Huoneenlämpötilassa sinkkisulfidi on valkoista jauhemaista ainetta. Yhdiste ei liukene veteen, mutta happoliuoksiin kylläkin. Sinkkisulfidilla on kaksi erilaista alkeiskoppia kuutiollinen ja heksagoninen. Kuutiollisessa sinkkivälkemuodossa sinkki- ja sulfidi-ionit ovat asettuneet tetraedreiksi ja tämä muoto on stabiilimpi alemmissa lämpötiloissa. Kuutiollinen sinkkisulfidi muuttuu heksagoniseksi wurtsiittimineraalin kaltaiseksi 1 020 °C lämpötilassa. Sinkkisulfidi voidaan aktivoida, jolloin se säteilytettynä fosforoi. Tyypillisimpiä aktivaattoriaineita ovat kupari, hopea, kulta, mangaani ja harvinaiset maametallit.Günter Bauer, Volker Günther, Hans Hess, Adreas Otto, Oskar Roidl, Heinz Roller & Siegfried Sattelberger: "Vanadium and Vanadium Compounds", teoksessa Ullmann's Encyclopedia of Industrial Chemistry, John Wiley & Sons, New York, 2002.Karl A. Franz, Wolfgang G. Kehr, Alfred Siggel, Jürgen Wieczoreck & Waldemar Adam: "Luminescent Materials", teoksessa Ullmann's Encyclopedia of Industrial Chemistry, John Wiley & Sons, New York, 2002. == Valmistus == Sinkkisulfidia valmistetaan saostamalla sinkkisulfaatin ja natriumsulfidin välisellä reaktiolla. Ennen saostamista on lähtöaineista poistettava muut raskasmetallit, jotka saostuisivat värillisinä sulfideina.Daniel R. Swiler: "Pigments, Inorganic", teoksessa Kirk-Othmer Encyclopedia of Chemical Technology, John Wiley & Sons, New York, 2001. :ZnSO4(aq) + Na2S(aq) → ZnS (s) + Na2SO4(aq) Yhdistettä voidaan tuottaa myös bariumsulfidista ja sinkkikloridista. :ZnCl2(aq) + BaS(aq) → ZnS(s) + BaCl2(aq) == Käyttö == Sinkkisulfidia käytetään väriaineena valkoisissa maaleissa ja lakoissa sekä täyteaineena kumeissa ja muoveissa. Väriaineena käytettävää sinkkisulfidin ja bariumsulfaatin seosta kutsutaan nimellä litoponi. Lisättäessä sinkkisulfidiin hopeaa, kuparia tai mangaania saadaan aikaiseksi sininen, vihreä tai keltainen luminesenssi. Sinkkisulfidin etuihin kuuluu sen myrkyttömyys ja korkea taitekerroin, nykyään titaanioksidi on kuitenkin korvannut sen suurelta osin. Sinkkisulfidia on käytetty valmistettaessa atomikerroskasvatuksella ohuita elektroluminesenssinäyttöjä. == Lähteet == == Aiheesta muualla == * *PubChem: Zinc sulfide Luokka:Sinkkiyhdisteet Luokka:Sulfidit
Yuli Turovsky

Yuli Turovsky (alk. , Juli Turovski; 7. kesäkuuta 1939 Moskova – 15. tammikuuta 2013 Montréal) oli sellisti, kapellimestari ja pedagogi, joka sai Kanadan kansalaisuuden vuonna 1980.Turovsky, Yuli – The Canadian Encyclopedia. Turovsky aloitti sellonsoiton seitsemänvuotiaana. Hän opiskeli aluksi Moskovan musiikin keskuskoulussa (1946–1957), sitten Moskovan konservatoriossa Galina Kozolupovan johdolla ja sai diplomin vuonna 1962 ja tohtorinarvon 1969. Turovsky soitti muun muassa Rudolf Baršain johtamassa Moskovan kamariorkesterissa, ennen kuin jätti Neuvostoliiton vuonna 1976. Vuonna 1977 hän asettui Montrealiin. Turovsky perusti vuonna 1976 Borodin-trion ja vuonna 1983 I Musici de Montréal -jousiorkesterin. Hän esiintyi solistina muun muassa Vancouverin ja Montrealin sinfoniaorkesterien kanssa ja opettanut muun muassa Montrealin yliopistossa, jossa hän aloitti vuonna 1981. Hän oli naimisissa viulisti Eleonora Turovskyn kanssa, jonka kanssa hän esiintyi muun muassa duona. Turovsky menehtyi 15. tammikuuta 2013. == Lähteet == == Aiheesta muualla == * Yuli Turovsky Allmusic.comissa Luokka:Kanadalaiset sellistit Luokka:Kanadalaiset kapellimestarit Luokka:Neuvostoliittolaiset muusikot Luokka:Neuvostoliittolaiset kapellimestarit Luokka:Vuonna 1939 syntyneet Luokka:Vuonna 2013 kuolleet
Saiga

Saiga voi tarkoittaa: *Saiga, nisäkässuku, johon kuuluu kaksi lajia: **Saiga borealis **Saiga tatarica – saiga eli saiga-antilooppi *Saiga, venäläinen asemallisto
Sleep with Me

Sleep with Me on Rory Kellyn ohjaama yhdysvaltalainen elokuva vuodelta 1994. Pääosissa ovat Meg Tilly, Eric Stoltz ja Craig Sheffer, jotka esittävät kolmiodraamaan sotkeutuvia ystävyksiä. Tilanne mutkistaa se, että Tillyn ja Stoltzin esittämät roolihahmot ovat menossa naimisiin. Elokuva on tunnettu Quentin Tarantinon roolista, jossa hän selittää homoeroottisen tulkinnan Top Gun - lentäjistä parhaat elokuvasta Todd Fieldille. == Katso myös == * X-sukupolvi == Lähteet == ==Aiheesta muualla== * * Luokka:Vuoden 1994 yhdysvaltalaiset elokuvat Luokka:Yhdysvaltalaiset komediaelokuvat
Wilfred Backhouse Alexander

Wilfred Backhouse Alexander (4. helmikuuta 1885 Croydon, Surrey – 8. joulukuuta 1965) oli englantilainen lintutieteilijä ja hyönteistieteilijä. Alexander opiskeli luonnontieteitä Cambridgen yliopistossa ja valmistui 1909. Vuosina 1910–1911 hän toimi Cambridgen Eläinmuseon yli-intendenttinä. Hän muutti Australiaan 1912 ja työskenteli Perthin Western Australian Museumissa vuoteen 1920 asti, jolloin hän muutti biologiksi Brisbaneen Commonwealth Prickly Pear Boardiin. Työnsä takia Alexander joutui käymään useasti Etelä- Amerikassa, ja hän käytti aikansa valtamerilintujen tarkkailuun. 1928 hän julkaisi tutkimuksistaan kirjan Birds of the Ocean, joka oli myöhempien aikojen kenttäoppaiden edelläkävijä. Vuosina 1924–1925 hän toimitti The Emu- nimistä lintutieteellistä julkaisua. 1926 Alexander siirtyi työskentelemään American Museum of Natural Historyyn. 1929 hän palasi Englantiin työskentelemään Teesjoen suistotutkimuksiin. 1930 hänet nimitettiin Oxford Bird Census (myöhemmin Edward Grey Institute of Field Ornithology) tutkimuslaitoksen johtoon, jossa virassa hän toimi vuoteen 1945 saakka, jolloin jäi eläkkeelle, mutta jatkaen instituutin kirjastonhoitajana vuoteen 1955 asti. Hänen lahjoittamansa lintukirjakokoelma muodostaa instituutin kirjaston ytimen, ja kirjasto nimettiin hänen mukaansa Alexander Libraryksi 1947. Vuonna 1921 Alexander valittiin American Ornithologists' Unionin kirjeenvaihtajajäseneksi, ja 1939 Royal Australasian Ornithologists Unionin jäseneksi. 1955 British Trust for Ornithology palkitsi hänet Tucker Medalilla ja 1959 British Ornithologists' Union Union Medalilla. Hänen veljensä Horace Alexander oli myös lintutieteilijä. == Lähteet == * Muistokirjoitus (Encyclopedia of Australian Science) Luokka:Brittiläiset ornitologit Luokka:Brittiläiset entomologit Luokka:Vuonna 1885 syntyneet Luokka:Vuonna 1965 kuolleet
János Martinek

János Martinek (s. 23. toukokuuta 1965 Budapest) on Unkaria edustanut nykyaikainen viisiottelija. Hän osallistui kesäolympialaisiin Soulissa 1988 ja Atlantassa 1996. Soulissa hän voitti kultaa sekä yksilö- että joukkuekilpailussa; Atlantassa hän sai vielä pronssimitalin yksilökilpailussa.János Martinek Biography and Olympic Results | Olympics at Sports-Reference.com Martinek nai voimistelija Beáta Storczerin, joka myös kilpaili kesäolympialaisissa 1988. == Lähteet == Luokka:Unkarilaiset nykyaikaiset viisiottelijat Luokka:Unkarilaiset olympiavoittajat Luokka:Unkarilaiset olympiamitalistit Luokka:Vuonna 1965 syntyneet Luokka:Elävät henkilöt
NW E

NW E oli itävaltaunkarilaisen Nesselsdorfer Wagenbaun vuosina 1904–1906 valmistama henkilöauto. Autoja valmistettiin 8–10 kappaletta. == Teknisiä tietoja == Voimanlähteenä oli pitkittäin asennettu kaksisylinterinen, vesijäähdytteinen sivuventtiilinen bokserimoottori, jossa oli Boschin valmistama magneettosytytys. Voima välittyi moottorilta kartiokytkimen kautta nelivaihteiseen vaihteistoon. Moottori oli sijoitettu auton keskelle. Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarruna oli pantajarru joka vaikutti voimansiirtoon, seisontajarrua varten oli erillinen pantajarru, joka vaikutti takapyörien napaan. Polttoainetankin tilavuus oli 48 litraa. Korimallina oli landaulet, jossa oli erillinen täysin suojattu matkustamo ovineen ja ikkunoineen. Kuljettajan paikka sen sijaan oli avonainen. == Ominaisuuksia == Auton huippunopeus oli 52 km/h ja maavara 277 mm. Malli oli viimeisiä, joissa oli vielä nähtävissä hevosvaunumaisia piirteitä. == Lähteet == == Aiheesta muualla == Nw E Luokka:1900-vuosikymmenen autot
Kannonkosken vaakuna

Kannonkosken vaakuna on Kannonkosken kunnan tunnus, joka on myös puhuva vaakuna. Vaakunan selitys on ”punaisessa kentässä aaltokoroinen tyviö ja sen yläpuolella kanto; kaikki hopeaa.” Vaakunan on suunnitellut Olof Eriksson, ja Kannonkosken kunnanvaltuusto hyväksyi sen kokouksessaan 9. heinäkuuta 1959. Sisäasiainministeriö vahvisti vaakunan käyttöön 28. syyskuuta samana vuonna. == Lähteet == * * Kannonkoski Vaakuna
The Ultimate Collection (Whitney Houstonin albumi)

__NOTOC__ The Ultimate Collection on yhdysvaltalaisen laulajan Whitney Houstonin albumi vuodelta 2007. == Kappaleet == == Arvostelut == * Allmusic: Allmusic review == Lähteet == Luokka:Vuoden 2007 kokoelma-albumit Luokka:Whitney Houstonin albumit
Seltopusikki

Seltopusikki (Pseudopus apodus) on eurooppalainen jalaton vaskitsalaji. Se voi kasvaa 140 cm pitkäksi, josta häntää on hieman yli puolet. Se on väriltään kellan- tai tummanruskea; tukevarakenteinen pää on vaaleampi. Seltopusikin suomut ovat suuria ja neliömäisiä, mutta kylkien suomut ovat pienempiä. Käärmemäisestä olemuksestaan huolimatta sillä on liskoille tyypilliset liikkuvat silmäluomet ja korva-aukot. Seltopusikki ei myöskään liiku käärmemäisesti aaltoillen. Yhteissuolessa on havaittavissa jäänteitä surkastuneista takaraajoista. Laji on levinnyt Balkanilta Kaspianmerelle ulottuvalle alueelle. Seltopusikki elää yleisenä kuivilla ja kivikkoisilla rinteillä sekä metsissä. Se munii 8–10 munaa. Lajin ravintoon kuuluvat niveljalkaiset, matelijat ja nisäkkäät. ==Lähteet== Luokka:Liskot
Horace Alexander

Horace Gundry Alexander (30. heinäkuuta 1889 Croydon, Englanti – 30. syyskuuta 1989 Kennett Square, Pennsylvania, Yhdysvallat) oli englantilainen lintutieteilijä, pasifisti ja kveekari. Horace Alexanderin isä oli Gundry Alexander (1848–1918) ja äiti Josephine Crosfield. Hänen veljensä Wilfred Backhouse Alexander oli myös lintutieteilijä. Horace opiskeli historiaa King's Collegessa Cambridgen yliopistossa. Valmistuttuaan hän toimi opettajana kveekarien koulussa Woodbrookessa Birminghamissa 1919–1955. Alexander oli Intian itsenäistymisen puolestapuhujia ja Mahatma Gandhin ystävä. Gandhin vieraillessa Englannissa neuvottelemassa 1931 Alexander toimi vierailun isäntänä ja oli mukana neuvonantajana neuvotteluissa Intiassa 1946. Alexander kirjoitti useita Intia-aiheisia kirjoja, muun muassa Gandhi Through Western Eyes (New Society Publishers). Vuonna 1984 Intian valtio myönsi hänelle korkeimman tunnustuksen, jonka ulkomaalainen saattoi saada. Alexander avioitui Olive Grahamin kanssa vuonna 1918. Olive kuoli 1942, jonka jälkeen Alexander avioitui Rebecca Biddle Bradbeerin kanssa 1958. He muuttivat Pennsylvanian Swarthmoreen 1969. Alexander oli innokas lintuharrastaja. Hän julkaisi lukuisia artikkeleita Intian linnustosta Journal of the Bombay Natural History Societyssa vuosina 1951–1974, mutta joitakin myös Ibiksessä ja British Birds'issä. == Teoksia == * Seventy Years of Birdwatching, omaelämäkerta. T & A D Poyser (1974). == Lähteet == * Horace Gundry Alexander Papers, 1916-1983 (Swarthmore College Peace Collection) * Muistokirjoitus (The New York Times 5.10.1989) Luokka:Brittiläiset ornitologit Luokka:Yli satavuotiaiksi eläneet brittiläiset Luokka:Vuonna 1889 syntyneet Luokka:Vuonna 1989 kuolleet
Gaius Ummidius Durmius Quadratus

Gaius Ummidius Durmius Quadratus (k. 60) oli roomalainen poliitikko. Ummidius oli uransa aikana kaksi kertaa konsulina. Toisen kerran keisari Claudiuksen aikana. Vuonna 51 hänet nimitettiin Syyrian maaherraksi, jossa hän palveli kuolemaansa saakka. Ummidius oli Juudeassa vuonna 52, jolloin hän korjasi roomalaisten prokuraattorien tekemiä vahinkoja. Vuonna 55 roomalainen kenraali Gnaeus Domitius Corbulo lähetettiin Galatian ja Kappadokian legaatiksi. Ummidius joutui luovuttamaan puolet armeijastaan Corbulon komentoon. Myöhemmin miesten välille tuli riitaa parthialaisista panttivangeista mutta erimielisyydet eivät kehittyneet vakavammaksi. Ummidius kuoli vuonna 60 ja Corbulo nimitettiin hänen tilalleen Syyrian maaherraksi. == Lähteet == * * Luokka:Roomalaiset poliitikot Luokka:Ensimmäisellä vuosisadalla eaa. syntyneet Luokka:Vuonna 60 kuolleet
Julius Mutinda

Julius Mutinda (s. 14. syyskuuta 1956) on kenialainen entinen maahockeypelaaja. Hän osallistui olympialaisiin kahdesti, vuosina 1984 ja 1988. Mutinda pelasi Los Angelesin kisoissa 1984 kaksi ottelua joukkueen sijoituttua yhdeksänneksi ja pelasi maansa kahdenneksitoista sijoittuneessa joukkueessa kolme ottelua Soulin olympialaisissa 1988. == Lähteet == * Mutindan profiili sports-reference.com -sivustolla == Viitteet == Luokka:Kenialaiset maahockeypelaajat Luokka:Vuonna 1956 syntyneet Luokka:Elävät henkilöt
Taivalkosken vaakuna

Taivalkosken vaakuna on Taivalkosken kunnan tunnus. Vaakunan aihe viittaa metsien ja metsätöiden merkitykseen seudulle, ja siinä kuusikoro esiintyi virallisesti vahvistetussa kuntavaakunassa ensimmäistä kertaa tässä muodossaan. Vaakunan selitys on ”punaisessa kentässä justeerisaha, tämän yläpuolella kuusikoroinen lakio; kaikki hopeaa.” Vaakunan on suunnitellut Kaj Kajander, ja Taivalkosken kunnanvaltuusto hyväksyi sen kokouksessaan 17. kesäkuuta 1959. Sisäasiainministeriö vahvisti vaakunan käyttöön 2. syyskuuta samana vuonna. == Lähteet == * * Taivalkoski Vaakuna
Rudolph Martin Anderson

Rudolph Martin Anderson (30. kesäkuuta 1876 Decorah, Iowa – 21. kesäkuuta 1961 Ottawa) oli kanadalainen eläintieteilijä ja tutkimusmatkailija. Rudolph Andersonin isä oli John E.A. Anderson. Hän väitteli filosofian tohtoriksi Iowan yliopistossa 1906. Väitöksen nimi oli The birds of Iowa. Anderson osallistui Espanjan ja Yhdysvaltain sotaan 1898 korpraalina 52. Iowan vapaaehtoisjoukoissa. Anderson osallistui Natural History Museumin organisoimalle Stefansson-Andersonin arktisen alueen retkikuntaan, joka tutki Alaskaa ja Yukonin pohjoisosia 1908–1912. Retkikunta löysi ennestään tuntemattoman eskimokansan Victoria Islandilta. He nimittivät heimon ”vaaleiksi eskimoiksi” (”blonde eskimos”), nykyisin Kitlinermiut. Anderson toi mukanaan noin tuhat eläintieteellistä näytettä ja kokoelman eskimoiden aseita ja tarvikkeita.New York Times, 28.11.1912 Anderson osallistui Kanadan ja Yhdysvaltain solmiman Muuttolintusopimuksen (Migratory Birds Convention) valmisteluihin 1916. Hän toimi Kanadan Kansallismuseon Biologian osaston johtajana 1920–1946. == Lähteet == *Rudolph M. Anderson; S.A.E. bio 1912 ===Viitteet=== Luokka:Kanadalaiset eläintieteilijät Luokka:Kanadalaiset tutkimusmatkailijat Luokka:Vuonna 1876 syntyneet Luokka:Vuonna 1961 kuolleet
Voionmaan lukio

Voionmaan lukio oli lukio Jyväskylässä vuosina 1973–2014. Koulu toimi valtakunnallisesti merkittävänä urheilulukiona. Urheilulukion painopistelajeja olivat jääkiekko, uinti, jalkapallo, yleisurheilu, hiihto ja koripallo. Kuuluisia Voionmaan lukion käyneitä ovat muun muassa Sofi Oksanen, Sami Vatanen, Osku Torro ja Samppa Lajunen. Vuonna 1973 perustettu Voionmaan lukio jatkoi vuonna 1864 aloittaneen Suomen ensimmäisen suomenkielisen tyttökoulun Jyväskylän tyttölyseon perinteitä. Lokakuussa 2014 koulu juhli 150-vuotisjuhliaan.Jyväskylän Tyttölyseo juhlii 150 vuottaan Voionmaalla . Viitattu 5.4.2015. Jyväskylän kaupungin lukiokoulutus siirtyi vuonna 2009 Jyväskylän koulutuskuntayhtymälle. Vuoden 2015 alusta kouluja yhdistettiin niin, että Voionmaan lukiosta tuli Cygnaeus-lukion kanssa osa Schildtin lukiota, jolla on kuitenkin alkuvaiheessa toimintaa kahdessa toimipisteessä.Jyväskylän lukiokoulutus . Viitattu 5.4.2015. ==Lähteet== ==Aiheesta muualla== *Voionmaan lukio Facebookissa Luokka:Jyväskylän lukiot Luokka:Jyväskylän urheilu Luokka:Jyväskylän rakennukset ja rakennelmat
Juutalaistadžikki

thumb|200px|Juutalaistadžikin latinalainen kirjaimisto Bajroqi miⱨnat -sanomalehdestä vuodelta 1930. Juutalaistadžikki (omakielinen nimitys buxorī) on buharanjuutalaisten käyttämän tadžikin kielen variantin nimitys. Vuonna 1995 sen puhujia arvioitiin olevan Israelissa noin 50 000 ja Uzbekistanissa noin 10 000 henkeä. Juutalaistadžikki kuuluu tadžikin kielen pohjoiseen murreryhmään. Se poikkeaa tadžikin yleiskielestä eräiden foneettisten, morfologisten ja syntaktisten piirteidensä perusteella. Sanastossa on suhteellisen vähän heprealaisia lainoja sekä jonkin verran arkaaisia tadžikin kielen sanoja. Kielimuodon sisällä ei juurikaan ole murre-eroja. Kirjoittamiseen on perinteisesti käytetty heprealaista kirjaimistoa. Vuosina 1929–1940 käytössä oli latinalainen aakkosto. 1800-luvulle saakka buharanjuutalaiset käyttivät kirjakielenään juutalaispersiaa. Omakielisen kirjallisuuden kehitti vuosisadan lopulla Jerusalemissa asunut rabbi Šimon Haham. Vuosina 1880–1914 Jerusalemissa ilmestyi yli sata juutalaistadžikinkielistä teosta. Venäjällä ei kirjoja tuona aikana juurikaan painettu, mutta vuosina 1910–1916 Skobelevin kaupungissa (nykyinen Fergana) ilmestyi Rahamim-niminen sanomalehti. 1920–1930-luvuilla Neuvostoliitossa toimi buharanjuutalaisia kouluja ja julkaistiin kaunokirjallisuutta. Kulttuuritoiminta lakkautettiin vuonna 1940, minkä jälkeen juutalaistadžikki toimi vain puhekielenä. 1970-luvun alussa juutalaistadžikin puhujamääräksi arvioitiin noin 30 000 henkeä. Buharanjuutalaisten muutettua Israeliin siellä on syntynyt juutalaistadžikinkielistä kulttuuritoimintaa. ==Lähteet== Luokka:Iranilaiset kielet Luokka:Israelin kielet Luokka:Juutalaiskielet Luokka:Uzbekistanin kielet